L 118/18
HR
Službeni list Europske unije
20.4.2022.
(16)
Unosom za komercijalni oktabromdifenileter u dijelu 3.
Priloga I. Uredbi (EU) br.
649/2012 također je obuhvaćena tvar oktabromdifenileter navedena u dijelovima 1. i 2.
Priloga I. toj uredbi.
Stoga bi oktabromdifenileter trebalo ukloniti s popisa kemikalija u dijelovima 1. i 2.
Priloga I. Uredbi (EU) br.
649/2012.
(17)
Na svojem devetom sastanku, održanom od 29. travnja do 10. svibnja 2019., Konferencija stranaka Stockholmske konvencije o postojanim organskim onečišćujućim tvarima („Stockholmska konvencija”) odlučila je uvrstiti tvar dikofol u Dodatak A toj konvenciji.
Stoga je ta tvar navedena u dijelu A Priloga I. Uredbi (EU) 2019/1021 te bi je stoga trebalo dodati na popis kemikalija u dijelu 1.
Priloga V. Uredbi (EU) br.
649/2012.
Budući da se uvrštavanjem na popis u dijelu 1.
Priloga V. Uredbi (EU) br.
649/2012 zabranjuje izvoz tvari bez ikakvog izuzeća, uvrštenje dikofola u dijelove 1. i 2.
Priloga I. toj uredbi više nije potrebno te bi ga trebalo ukloniti.
(18)
Na svojem devetom sastanku, održanom od 29. travnja do 10. svibnja 2019., Konferencija stranaka Stockholmske konvencije odlučila je uvrstiti tvar perfluoroktansku kiselinu (PFOA), njezine soli i njoj srodne spojeve u Dodatak A toj konvenciji uz niz izuzeća i obvezu stranaka da zabrane izvoz vatrogasnih pjena koje sadržavaju te kemikalije.
Stoga su perfluoroktanska kiselina (PFOA), njezine soli i njoj srodni spojevi navedeni u dijelu A Priloga I. Uredbi (EU) 2019/1021 te bi ih se stoga trebalo dodati na popis kemikalija u dijelu 1.
Priloga V. Uredbi (EU) br.
649/2012 u pogledu njihove prisutnosti u vatrogasnim pjenama.
(19)
Na svojem sedmom sastanku, održanom od 4. do 15. svibnja 2015., Konferencija stranaka Stockholmske konvencije odlučila je uvrstiti tvari pentaklorfenol te njegove soli i estere u Dodatak A toj konvenciji.
Stoga su te tvari navedene u dijelu A Priloga I. Uredbi (EU) 2019/1021 te bi ih trebalo dodati na popis kemikalija u dijelu 1.
Priloga V. Uredbi (EU) br.
649/2012.
(20)
Na svojem četvrtom sastanku, održanom od 4. do 8. svibnja 2009., Konferencija stranaka Stockholmske konvencije odlučila je uvrstiti tvari perfluoroktansulfonsku kiselinu (PFOS) i njezine soli te perfluoroktansulfonil fluorid u Dodatak B toj konvenciji.
Taj je unos naknadno izmijenjen 2019.
Odlukom SC-9/4.
Te su tvari navedene u dijelu A Priloga I. Uredbi (EU) 2019/1021 te bi ih stoga trebalo dodati na popis kemikalija u dijelu 1.
Priloga V. Uredbi (EU) br.
649/2012.
(21)
Dio 1.
Priloga V. Uredbi (EU) br.
649/2012 sadržava unos za proizvode koji sadržavaju koncentracije tetra-, penta-, heksa- ili heptabromdifeniletera od 0,1 % ili više masenog udjela ako se djelomično ili u cijelosti proizvode od recikliranih materijala ili od materijala iz otpada pripremljenih za ponovnu upotrebu.
Taj se unos temelji na ograničenjima utvrđenima u Uredbi (EZ) br. 850/2004 Europskog parlamenta i Vijeća (24).
Odredbe koje se odnose na te tvari izmijenjene su Uredbom (EU) 2019/1021, u kojoj su smanjene dopuštene koncentracije u proizvodima i u koju je dodan dekabromdifenileter na popis polibromiranih difeniletera.
Te bi se izmjene trebale navesti u dijelu 1.
Priloga V. Uredbi (EU) br.
649/2012.
(22)
Uredbom (EU) 2017/852 zabranjuje se izvoz žive, određenih smjesa metalne žive s drugim tvarima, određenih živinih spojeva i određenih proizvoda kojima je dodana živa.
Te bi se zabrane izvoza trebale navesti u dijelu 2.
Priloga V. Uredbi (EU) br.
649/2012.
(23)
Na temelju članka 14. stavka 2.
Uredbe (EU) br.
649/2012 od Komisije se zahtijeva da revidira razvrstavanje svake kemikalije navedene u Prilogu I. toj uredbi s obzirom na promjene u nomenklaturi usklađenog sustava Svjetske carinske organizacije ili kombiniranoj nomenklaturi Europske unije.
Od dodavanja tih kemikalija u Prilog I. Uredbi (EU) br.
649/2012 izmijenjen je niz razvrstavanja kemikalija u kombiniranoj nomenklaturi Europske unije.
Te bi se izmjene trebale odraziti u tom prilogu.
(24) Uredba (EZ) br. 850/2004 Europskog parlamenta i Vijeća od 29. travnja 2004.
o postojanim organskim onečišćujućim tvarima i izmjeni Direktive 79/117/EEZ (SL L 158, 30.4.2004., str. 7.).